Likumprojekts

# Grozījumi Pievienotās vērtības nodokļa likumā

Izdarīt Pievienotās vērtības nodokļa likumā (Latvijas Vēstnesis, 2012, 197.nr.; 2013, 27., 194., 232., 237.nr.; 2014, 123.nr.; 2015, 42., 248., 251.nr.; 2016, 120.nr.) šādus grozījumus:

1. Aizstāt 84.panta ceturtajā daļā skaitļus un vārdus “141., 142., 143., 143.1 un 143.2 pantā” ar skaitļiem un vārdu “141., 142., 143., 143.1, 143.2 un 143.3 pantā”.
2. Aizstāt 92.panta pirmās daļas 6.punktā skaitļus un vārdus “141., 143., 143.1 un 143.2 pantu” ar skaitļiem un vārdu “141., 143., 143.1, 143.2 un 143.3 pantu”.
3. Aizstāt 97.panta piektajā daļā skaitļus un vārdus “141., 143., 143.1 un 143.2 pantu” ar skaitļiem un vārdu “141., 143., 143.1, 143.2 un 143.3 pantu”.
4. Izteikt 100.panta 1.1 , otro, trešo, ceturto un piekto daļu šādā redakcijā:

“(11) No valsts budžeta maksājamās nodokļa summas kā priekšnodoklis pilnībā nav atskaitāma nodokļa summa par:

1. tādas vieglās pasažieru automašīnas, kuras sēdvietu skaits, neskaitot vadītāja vietu, nepārsniedz astoņas vietas, vai tādas kravas automašīnas ar pilnu masu līdz 3000 kilogramiem, kas ir reģistrēta kā kravas furgons un kam ir vairāk kā trīs sēdvietas (ieskaitot vadītāja sēdvietu), iegādi, nomu un importu, kuru vērtība atbilst uzņēmumu ienākuma nodokli regulējošajos normatīvajos aktos noteiktajai reprezentatīvā automobiļa vērtībai;
2. izmaksām, kas saistītas ar šīs daļas 1.punktā minēto automašīnu uzturēšanu (tajā skaitā izmaksām par šādu automašīnu remontu un degvielas iegādi).

(2) No valsts budžetā maksājamās nodokļa summas kā priekšnodoklis nav atskaitāmi 50 procenti no nodokļa par iegādātu, nomātu vai importētu vieglo pasažieru automašīnu, kuras sēdvietu skaits, neskaitot vadītāja vietu, nepārsniedz astoņas sēdvietas un kura nav neviena no šā panta 1.1 daļas 1.punktā minētajām automašīnām, kā arī ar šādas automašīnas uzturēšanu saistītās izmaksas, tai skaitā izmaksas par automašīnas remontu un degvielas iegādi.

(3) Šā panta 1.1 un otrā daļa nav attiecināma uz gadījumiem, kad:

1) reģistrēts nodokļa maksātājs iegādājas, nomā vai importē automašīnu šādu ar nodokli apliekamo darījumu veikšanai:

a) pasažieru pārvadājumiem par atlīdzību, tai skaitā taksometru pakalpojumu sniegšanai,

b) automašīnu nomas pakalpojumu sniegšanai,

c) automašīnu tirdzniecībai vai nomaksas pirkuma darījumiem,

d) preču transporta pakalpojumu sniegšanai,

e) autovadīšanas prasmes apmācībai,

f) apsardzes pakalpojumu sniegšanai;

2) automašīna ir operatīvais transportlīdzeklis;

3) automašīna tiek izmantota par pilnvarotā automašīnu tirgotāja demonstrācijas automašīnu;

4) automašīna tiek izmantota ar nodokli apliekamo darījumu nodrošināšanai.

(4) Lai pierādītu atbilstību šā panta trešās daļas 4.punktā minētajam nosacījumam, reģistrēts nodokļa maksātājs kārto ar saimnieciskās darbības veikšanu saistīto braucienu uzskaiti, izmantojot maršruta kontroles sistēmu - iekārtu, kas uztver globālās pozicionēšanas sistēmas (GPS) satelītu raidītos signālus un nosaka automobiļa koordinātas reālā laikā un vietā. Gadījumā, ja par automašīnu ir maksājams uzņēmumu vieglo transportlīdzekļu nodoklis, ar saimnieciskās darbības veikšanu saistīto braucienu uzskaite kārtojama atbilstoši uzņēmumu vieglo transportlīdzekļu nodokli regulējošajiem normatīvajiem aktiem un automašīnai ir jābūt deklarētai atbilstoši uzņēmumu vieglo transportlīdzekļu nodokli regulējošajiem normatīvajiem aktiem transportlīdzekļu un to vadītāju valsts reģistrā.

(5) Kā priekšnodoklis ir atskaitāma nodokļa rēķinos norādītā nodokļa summa par šā panta trešajā daļā minēto automašīnu degvielas iegādes izdevumiem, pamatojoties uz faktiski nobraukto kilometru skaitu, nepārsniedzot izgatavotājrūpnīcas norādīto pilsētas cikla degvielas patēriņa normu ne vairāk kā 20 procentus.”

1. Aizstāt 109.panta piektās daļas 4.punktā skaitļus un vārdus “141., 142., 143., 143.1 un [143.2 pantā](http://likumi.lv/doc.php?id=253451#p143.2)” ar skaitļiem un vārdiem “141., 142., 143., 143.1, [143.2 un 143.3 pantā](http://likumi.lv/doc.php?id=253451#p143.2)”.
2. Aizstāt 124.panta piektajā daļā skaitļus un vārdus “141., 143., 143.1 un 143.2 pantu” ar skaitļiem un vārdiem “141., 143., 143.1, 143.2 un 143.3 pantu”.
3. Aizstāt 129.panta trešajā daļā skaitļus un vārdus “141., 142., 143., 143.1 vai 143.2 pantā” ar skaitļiem un vārdiem “141., 142., 143., 143.1, 143.2 vai 143.3 pantā”.
4. Papildināt likumu ar 143.3 pantu šādā redakcijā:

 “**143.3 pants. Īpašs nodokļa piemērošanas režīms neapstrādātu dārgmetālu, dārgmetālu sakausējumu un dārgmetālu plaķētu metālu piegādēm**

1. Nodokli par šā panta otrajā daļā minēto preču piegādi, kas veikta iekšzemē, valsts budžetā maksā preču saņēmējs, ja preču piegādātājs un preču saņēmējs ir reģistrēti nodokļa maksātāji.
2. Šā panta pirmajā daļā minēto kārtību piemēro šādu preču piegādei:
3. neapstrādātiem dārgmetāliem un to pusfabrikātiem, ja uz tiem neattiecas saskaņā ar šā likuma 139.pantu noteiktais īpašais nodokļa piemērošanas režīms darījumos ar ieguldījumu zeltu;
4. neapstrādātiem dārgmetālu sakausējumiem un to pusfabrikātiem;
5. neapstrādātiem dārgmetālu plaķētiem metāliem;
6. dārgmetālu vai ar dārgmetālu plaķētu metālu lūžņiem un atlūzām.
7. Šā panta otrajā daļā minēto preču piegādātājs izraksta šo preču saņēmējam nodokļa rēķinu, kurā piegādāto preču vērtību norāda bez nodokļa.
8. Šā panta otrajā daļā minēto preču saņēmējs samaksā šo preču piegādātājam nodokļa rēķinā norādīto preču vērtību.
9. Šā panta otrajā daļā minēto preču saņēmējs par saņemtajām precēm maksā, izmantojot bezskaidras naudas norēķinus.”

Likums stājas spēkā 2017.gada 1.janvārī.

Finanšu ministre D. Reizniece - Ozola

21.09.2016 10:35

749

D.Leimane

67095513

dace.leimane@fm.gov.lv